། །བདེ་གཤེགས་ལྔ་བདག་རིན་ཆེན་ཁ་དོག་ལྔ། །ཕྱག་
མཚན་བྱང་སེམས་ཕྲ་མོ་ཡུངས་འབྲུ་ཙམ།
།དེ་ནང་དཀྱིལ་འཁོར་འཁོར་ལོ་
ཡོངས་རྫོགས་ཤིང་། །མ་འདྲེས་( ༨བ) གསལ་ལ་ཇི་སྲིད་འདོད་ཀྱི་བར། །
མཉམ་པར་བཞག་པས་ཕྲ་མོའི་རྣལ་འབྱོར་དང་། །ཕྱི་ནང་བཟླས་པ་ཡོངས་སུ་
རྫོགས་པར་ཤོག །དེས་ནི་རྫས་སྔགས་འཁྲུལ་འཁོར་བསམ་གཏན་ལ། །བརྟེན་
ནས་གྲུབ་པ་ཆེན་པོ་བརྒྱད་དང་ནི། །ཞི་སོགས་རབ་འབྱམས་ལས་ཀུན་གྲུབ་པ་
ཡི། །ལས་ཀྱི་རྒྱལ་པོ་མཆོག་ནི་ཐོབ་པར་ཤོག །སོ་སོར་སྡུད་དང་བསམ་གཏན་
སྲོག་རྩོལ་དང་། །འཛིན་པ་རྗེས་དྲན་ཏིང་འཛིན་ཡན་ལག་དྲུག །ཡོངས་སུ་
སྡུད་པའི་ཟབ་ལམ་རིམ་པ་ལྔ། །སྤྱོད་པ་གསུམ་དང་བཅས་པ་འགྲུབ་པར་ཤོག།
ནོར་བུར་ཐིག་ལེ་ཕྲ་མོར་སེམས་བརྟན་པས། །ཉི་མས་ཟླ་བ་བཞུས་པའི་བདུད་
རྩིའི་རྒྱུན། །ལུགས་འབྱུང་ལུགས་ལྡོག་རིམ་པས་དྲངས་པ་ཡི། །ཡས་བབས་
མས་བརྟན་དགའ་བཞི་སྐྱེ་བར་ཤོག །དེ་ལས་ལངས་ཚེ་གང་ཤར་སྣང་བ་ཀུན།།
རིགས་བརྒྱ་རིགས་ལྔ་རིགས་གསུམ་རིགས་གཅིག་ཏུ།
།འཆར་བའི་སྐུ་ཡི་རྡོ་
རྗེའི་ཏིང་ངེ་འཛིན། །ལུས་དབེན་སོར་སྡུད་བསམ་གཏན་རྫོགས་པར་ཤོག །
-82-

གསང་འདུས་རྡོར་སེམས་མཉེས་བྱེད་ཀྱི་ཆོ་གའི་ངག་འདོན་གྱི་རིམ་པ།
ཐིག་ལེའི་རྒྱལ་པོ་སྔགས་ཀྱི་ཐིག་ལེ་མཆོག །།སྙིང་གའི་ཆུ་སྐྱེས་སྣ་རྩེར་གོམས་
བྱས་པས། །གཟུང་དང་འཛིན་པའི་རྣམ་རྟོག་བསྐྱེད་པའི་རླུང་། །བཅུ་གཉིས་
མི་ཤིགས་ཐིག་ལེར་སྡུད་པར་ཤོག
།གདོང་གི་སྣ་རྩེའི་འོད་ཀྱི་ཐིག་ལེའི་
གདངས། །མ་བཅོས་རྡོ་རྗེ་གསུམ་དུ་ཤར་བ་ཡིས། །ངག་དབེན་གསུང་གི་རྡོ་
རྗེའི་ཏིང་འཛིན་གྱིས། །སྙིང་གའི་མ་རིག་སྒོ་ངའི་སྦུབས་འབྱེད་ཤོག །ཐབས་
ཤེས་གསང་བའི་རྩ་མཆོག་གཉིས་ཀྱི་རྩེར།
།རྫས་ཀྱི་ཐིག་ལེའི་སྲོག་རྩོལ་
བསྒོམས་པ་ཡིས། །ཀུན་རྟོག་རླུང་གི་མུན་པ་སངས་གྱུར་ནས། །( ༩ན) འོད་
གསལ་ཉི་མ་སྙིང་དབུས་འཆར་བར་ཤོག །སྣ་རྩེ་གསུམ་དུ་ཐིག་ལེ་རྣམ་གསུམ་
གྱི། །སྲོག་རྩོལ་བསྒོམས་པས་སྤྲིན་མེད་ནམ་མཁའ་ལ། །ཟླ་ཉིའི་འོད་དང་སྨག་
གིས་ཁྱབ་འདྲ་ཡི། །སྟོང་པ་གསུམ་གྱི་སེམས་དབེན་སྐྱེ་བར་ཤོག །སྒྱུ་མ་ལོངས་
སྐུ་འོད་གསལ་ཆོས་སྐུ་དང་། །སྣ་ཚོགས་སྤྲུལ་སྐུ་གསུམ་ལ་རེ་རེ་ཞིང་། །རྣམ་པ་
གསུམ་གསུམ་བསྲེ་བ་རྣམ་པ་དགུ། །ཡོངས་རྫོགས་མན་ངག་གནད་ལ་མཁས་
གྱུར་ཏེ། །ཀུན་རྫོབ་སྒྱུ་ལུས་དོན་དམ་འོད་གསལ་འཛིན། །ལུགས་ལྡོག་རྗེས་
དྲན་ཟུང་འཇུག་ཏིང་འཛིན་དང་། །སྤྲོས་བཅས་སྤྲོས་མེད་ཤིན་ཏུ་སྤྲོས་མེད་ཀྱི།
།གལ་ཏེ་འདི་དང་བར་
སྤྱོད་མཆོག་རྣམ་གསུམ་ཡོངས་སུ་རྫོགས་པར་ཤོག
དོར་མཆོག་འགྲུབ་པའི། །ཏིང་འཛིན་མ་རྙེད་འཆི་བའི་དུས་བྱེད་ན། །གཞི་ཡི་
འཆི་རིམ་སྟོང་པ་རྣམ་པ་བཞི། །ལམ་གྱི་སྟོང་པ་བཞི་དང་བསྲེ་ནུས་ཤོག །བར་
དོ་གྲུབ་ཚེ་སྒྱུ་མའི་ཏིང་འཛིན་དང་། །བསྲེ་བར་བྱེད་ཅིང་སྐྱེ་བ་ལེན་པའི་ཚེ། །
ལོངས་སྐུས་སྤྲུལ་སྐུའི་སྐྱེ་བ་འཛིན་པ་བཞིན། །སྐྱེ་གནས་མཆོག་ཏུ་བསམས་
བཞིན་སྐྱེ་བར་ཤོག །མདོར་ན་སྐྱེ་ཤི་བར་དོ་གང་ཤར་ཡང་། །སྔོན་ཆད་
བསྒོམས་པའི་ལམ་འཁྱེར་རྣམ་གསུམ་གྱི། །གསལ་འདེབས་དགེ་སྦྱོར་བསྐུལ་
མར་རྟོགས་གྱུར་ནས། །འཆི་ཚེ་ཡིད་ལ་དགའ་བ་རྒྱས་པར་ཤོག །དེ་ལྟར་རྨད་
བྱུང་ལམ་གྱི་མཐར་ཐུག་འདི། །ཚུལ་བཞིན་བསྒྲུབ་ལ་བར་ཆད་མེད་པ་དང་། །

-83-

རྗེ་ཙོང་ཁ་པ་ཆེན་པོའི་གསུང་འབུམ། ༼ཉ༽
ཕྱོགས་དུས་ཀུན་ཏུ་དར་ཞིང་རྒྱས་གྱུར་ཏེ། །འགྲོ་ཀུན་ཐབས་མཁས་འདི་ཡིས་
སྒྲོལ་བར་ཤོག །ཅེས་སོགས་བསྔོ་བ་དང་( ༩9) སྨོན་ལམ་བྱ། དེ་ནས་ལྷག་ཆད་
ཀྱི་ཉེས་པ་ཞི་བའི་ཕྱིར་ཡི་གེ་བརྒྱ་པ་ལན་གསུམ། མེ་ཏོག་དང་བཅས་པའི་
ཐལ་མོ་སྙིང་གར་སྦྱར་ལ། གང་ཡང་བདག་བློ་རྨོངས་པ་ཡིས། །ཉེས་བྱས་ཅུང་
ཟད་གང་བགྱིས་པ། །གང་ཕྱིར་ལུས་ཅན་སྐྱབས་ཡིན་ཕྱིརར། །མགོན་ཁྱོད་དེ་
ཀུན་བཟོད་པར་མཛོད།
གསོལ་ནས།
།མ་རྙེད་ཡོངས་སུ་ཞེས་སོགས་ཀྱིས་བཟོད་པར་
བསྟན་པ་རྒྱས་པ་ལ་སོགས་པའི་དོན་དུ་གསོལ་བ་གདབ། དེ་
ནས་ཡེ་ཤེས་ཀྱི་འཁོར་ལོ་ཆ་གཉིས་སུ་བྱས་པའི་ཆ་གཅིག་ཛཿཧཱུཾ་བཾ་ཧོཿས་རང་་
ལ་ཐིམ། རང་གི་སྤྱི་བོར་ཨོཾ་ལས་བྱུང་བའི་ཟླ་བའི་དཀྱིལ་འཁོར་གྱི་དབུས་སུ་
ཨོཾ་དཀར་པོ་འོད་ཟེར་ལྔ་འཕྲོ་བར་གྱུར། དཔལ་ལྡན་སངས་རྒྱས་སྐུ་འཆང་བ།།
ཞེས་པ་ནས། རྡོ་རྗེའི་སྐུས་ནི་མཛད་དུ་གསོལ། །ཞེས་པའི་རྗེས་སུ། སངས་
རྒྱས་ཀུན་གྱི་སྐུ་གང་ཡིན། །ཞེས་པ་ནས། ཨོཾ་སརྦ་ཏ་ཐཱ་ག་ཏ་ཀཱ་ཡ་བཛྲ་སྭ་བྷཱ་
ཝ་ཨཱཏྨ་ཀོ྅ཧཾ། ཞེས་སྐུ་བྱིན་གྱིས་བརླབ། དེ་བཞིན་དུ་གསུང་དང་ཐུགས་
ལའང་སྦྱར་ལ་བྱིན་གྱིས་བརླབ་བོ། །སྐུ་གསུང་ཐུགས་ཀྱི་རྡོ་རྗེ་གསུམ་དབྱེར་མི་
ཕྱེད་པ་རྡོ་རྗེ་འཆང་ཆེན་པོའི་རང་བཞིན་དུ་གྱུར། ཨོཾ་སརྦ་ཏ་ཐཱ་ག་ཏ་ཀཱ་ཡ་
ཝཱཀ་ཙིཏྟ་བཛྲ་སྭབྷཱ་ཝ་ཨཱཏྨ་ཀོ྅ཧཾ། ཞེས་ཐུན་མོང་དུ་བྱིན་གྱིས་བརླབ། བརྟན་
བྱེད་དུ་ཡི་གེ་བརྒྱ་པ་བརྗོད། དེ་ནས། བདག་ལ་དངོས་གྲུབ་མཆོག་སྩོལ་
ལགས། །ཏིང་འཛིན་ཀུན་གྱི་འབྲས་བུ་སྩལ། །སེམས་ཅན་ཀུན་ལ་ཅི་འདོད་
པར། །དངོས་གྲུབ་བླ་ན་མེད་པ་སྩོལ། །སླར་ཡང་གཤེགས་པར་མཛད་པའི་
ཕྱིར།
།རང་གི་གནས་གཤེགས་བཛྲ་མཿ
ཞེས་པས་ཡེ་ཤེས་པ་ཆ་གཅིག་
གཤེགས། ཨོཾ་ཡོ་ག་( ༡༠ན) ཤུད་དྷ་སརྦ་དྷརྨཿཡོ་ག་ཤུདྷོ་྅ཧཾ། ཞེས་པས་དམ་
ཚིག་གི་འཁོར་ལོའི་ལྷ་རྣམས་སྤྱན་དྲངས་ཏེ་སྤྱི་བོ་ལ་སོགས་པའི་གནས་་་་་་་་་་
རྣམས་སུ་འཁོད་པ་ནི། སྤྱི་བོར་རྣམ་སྣང་ཞེས་པ་ནས། རྐང་མཐིལ་གཉིས་སུ་
-84-

གསང་འདུས་རྡོར་སེམས་མཉེས་བྱེད་ཀྱི་ཆོ་གའི་ངག་འདོན་གྱི་རིམ་པ།
གནོད་མཛེས་རྒྱལ་པོ། གཞལ་ཡས་ཁང་གི་ཆ་རྣམས་ཀྱང་རང་གི་ལུས་ཀྱི་ཆ་
ཤས་རྣམས་ལ་ཐིམ་པར་གྱུར། དེ་ནས་མེ་ཏོག་ལ་སོགས་པ་བསལ་ཏེ། ཡང་
ལེགས་པར་བྱུགས་ནས། མེ་ཏོག་གཅིག་ཕུལ་ལ། བཟོད་པ་གསོལ་ཞིག་ས་ཡི་
གཞི། །ཞེས་བརྗོད། ལས་ཀྱི་རྗེས་མི་མངོན་པར་བྱས་ལ།
རབ་ཡངས་ནམ་
མཁའ་ཏིལ་གྱི་གང་བུ་བཞིན། །ཡོངས་སུ་གང་བའི་འདུས་པའི་ལྷ་ཚོགས་ནི། །
ཁ་ཅིག་མེ་ཏོག་སྣ་ཚོགས་ཆར་འབེབས་ཤིང་། །ལ་ལ་བཀྲ་ཤིས་གདངས་སྙན་
གླུ་རུ་ལེན། །གཞན་དག་བགེགས་དཔུང་འཇོམས་པའི་འཕྲིན་ལས་ཀྱིས། །ཁྱེད་
ལ་རྟག་ཏུ་དཔལ་གནས་མཛད་པ་འདི། །ཤེས་པར་གྱིས་ལ་ཡིད་བདེ་སྐྱེད་ཅིག་
དང་། །ཤིས་བརྗོད་ཕྲེང་བ་བདག་གིས་བསྒྲག་པར་བྱ། །རྨད་བྱུང་མཚན་
དཔེའི་དཔལ་འབར་ལོངས་སྤྱོད་རྫོགས། །ཁ་སྦྱོར་བདེ་སྟོང་རོ་ལ་རྟག་རོལ་
ཅིང་། །དམིགས་མེད་ཐུགས་རྗེས་ཞི་བའི་མཐའ་སྤངས་པ། །རྒྱལ་བ་ཡན་ལག་
བདུན་ལྡན་ལ་ཕྱག་འཚལ། །གསང་བ་ཀུན་བསྡུས་སྡུད་མཛད་གསང་བའི་
བདག །རྒྱུད་རྒྱལ་འདུས་པའི་ལམ་གྱིས་མཆོག་བརྙེས་པ། །ཨིནྡྲ་བྷུ་ཏཱི་ཀླུ་ཡི་
མཁའ་འགྲོ་མ། །བི་སུ་ཀལྤ་དཔལ་ལྡན་ས་ར་ཧ།
།ཀླུ་སྒྲུབ་རྡོ་རྗེ་ཅན་དང་
འཕགས་པ་ལྷ། །ཀླུ་བྱང་ཤཱཀྱ་བཤེས་གཉེན་མ་ཏཾ་ཀི །ཟླ་བའི་ཞབས་སོགས་བླ་

མ་བརྒྱུད་པ་ལ། །ལེགས་ཚོགས་ཞེས་འོག་ནས་འབྱུང་( ༡༠༠) བ་ལྟར་སྦྱར།
ཕྱོགས་བཅུའི་ཞིང་རབ་འབྱམས་ན་བཞུགས་པའི་རྒྱལ་བ་ཐམས་ཅད་འདུས་་་
པའི་བདག་ཉིད་དཔལ་གསང་བ་འདུས་པའི་སངས་རྒྱས་དཀོན་མཆོག་
བཅོམ་ལྡན་འདས་མི་བསྐྱོད་རྡོ་རྗེའི་དཀྱིལ་འཁོར་གྱི་ལྷ་ཚོགས་ལ་ལེགས་པའི་
ཚོགས་ཇི་སྙེད་ཅིག་མཆིས་པའི་བཀྲ་ཤིས་པའི་དམ་པ་དེས། སྐལ་བ་དང་ལྡན་
པའི་གང་ཟག་ཁྱེད་ཅག་འདིར་འཁོད་པ་ཐམས་ཅད་ལ་ཉིན་མཚན་ཐམས་་་་་
ཅད་དུ་ཕུན་སུམ་ཚོགས་པའི་དཔལ་ལ་རྟག་ཏུ་རོལ་པར་བྱེད་པའི་ཤིས་པས་་་
ལྷག་པར་སྐྱོང་བར་གྱུར་ཅིག །བདེ་གཤེགས་རིགས་ལྔ་ཡབ་ཡུམ་སེམས་མ་
85-

རྗེ་ཙོང་ཁ་པ་ཆེན་པོའི་གསུང་འབུམ།
བཞི། །རྒྱལ་སྲས་བརྒྱད་དང་ཁྲོ་བོའི་དབང་པོ་བཅུ། །དཔལ་ལྡན་འདུས་པའི་
སངས་རྒྱས་དཀོན་མཆོག་ནི། །སུམ་ཅུ་རྩ་གཉིས་ལྷ་ཡི་འཁོར་ལོ་ལ། །ལེགས་
ཚོགས་ཇི་སྙེད་མཆིས་པའི་བཀྲ་ཤིས་དེས། །ཁྱེད་ཀྱི་མི་མཐུན་རྒུད་པ་ཀུན་ཟད་
ཅིང་། །བདེ་ལེགས་ཡར་ངོའི་ཟླ་བཞིན་འཕེལ་གྱུར་ནས། །ཕུན་ཚོགས་དཔལ་
ལ་རོལ་པའི་བཀྲ་ཤིས་ཤོག
།དབྱངས་དང་གསལ་བྱེད་ཀྱི་ཡི་གེ་སུམ་ཅུ་རྩ་
གསུམ་གྱི་མཐའ་ཅན་གྱི་རྒྱུད་སྡེ་སྟོང་ཕྲག་སུམ་ཅུ་རྩ་གསུམ་གྱི་རྩ་བ་དང་།
ཆོས་ཀྱི་ཕུང་པོ་སྟོང་ཕྲག་བརྒྱད་ཅུ་རྩ་བཞིའི་མདོ་སྡེ་ཐམས་ཅད་ཀྱི་སྣོད་དམ་་
པ་དཔལ་གསང་བ་འདུས་པའི་རྩ་བའི་རྒྱུད་དང་བཤད་པའི་རྒྱུད་དང་། དེ་
དག་གི་དོན་དབང་བསྐུར་བ་རྣམ་པ་བཞི་དང་། དམ་ཚིག་རྣམ་པ་གསུམ་
དང་། ཐུན་མོང་གི་བསྙེན་པ་རྡོ་རྗེ་རྣམ་པ་བཞི་དང་། མཆོག་གི་བསྙེན་པ་
སྦྱོར་བ་ཡན་ལག་དྲུག་དང་། ཟབ་ལམ་རིམ་པ་ལྔ་དང༌་། སྤྱོད་པ་རྣམ་པ་
གསུམ་སྟེ། དཔལ་གསང་བ་( ༡༡ན) འདུས་པའི་ཆོས་དཀོན་མཆོག །ལུང་དང་
རྟོགས་པའི་འཁོར་ལོ་རྣམ་པ་གཉིས་ལ་ལེགས་པའི་ཚོགས་ཇི་སྙེད་ཅིག་མཆིས་
པའི་བཀྲ་ཤིས་པའི་དམ་པ་དེས། སྐལ་བ་དང་ལྡན་པའི་གང་ཟག་ཁྱེད་ཅག་
འདིར་འཁོད་པ་ཐམས་ཅད་ལ་ཉིན་མཚན་ཐམས་ཅད་དུ་ཕུན་སུམ་ཚོགས་་་་་
པའི་དཔལ་ལ་རྟག་ཏུ་རོལ་པར་བྱེད་པའི་ཤིས་པས་ལྷག་པར་སྐྱོང་བར་གྱུར་་་
ཅིག །ཁྱབ་བདག་དཔལ་ལྡན་རྡོ་རྗེ་སེམས་དཔའ་ཡི། །ཞལ་གྱི་པད་མོ་ལས་
འོངས་རྒྱུད་སྡེའི་གཞུང་། །སྟོང་ཕྲག་སུམ་ཅུ་གསུམ་གྱི་རྩ་བ་མཆོག །དཔལ་
ལྡན་འདུས་པའི་རྩ་རྒྱུད་བཤད་རྒྱུད་དང་། །དབང་བསྐུར་བཞི་དང་དམ་ཚིག་
རྣམ་པ་གསུམ། །བསྐྱེད་རིམ་ཐུན་མོང་བསྙེན་པ་རྡོ་རྗེ་བཞི། །རྫོགས་རིམ་
མཆོག་གི་བསྙེན་པ་ཡན་ལག་དྲུག །ཟབ་མོ་རིམ་པ་ལྔ་དང་སྤྱོད་པ་གསུམ། །
།ལུང་དང་རྟོགས་པའི་
དཔལ་ལྡན་འདུས་པའི་ཆོས་ཀྱི་དཀོན་མཆོག་ནི།
འཁོར་ལོ་རྣམ་གཉིས་ལ། །ལེགས་ཚོགས་ཇི་སྙེད་མཆིས་པའི་བཀྲ་ཤིས་དེས། །
-86-

གསང་འདུས་རྡོར་སེམས་མཉེས་བྱེད་ཀྱི་ཆོ་གའི་ངག་འདོན་གྱི་རིམ་པ།
ཁྱེད་ཀྱི་མི་མཐུན་རྒུད་པ་ཀུན་ཟད་ཅིང་།
།བདེ་ལེགས་ཡར་ངོའི་ཟླ་བཞིན་
འཕེལ་གྱུར་ནས། །ཕུན་ཚོགས་དཔལ་ལ་རོལ་པའི་བཀྲ་ཤིས་ཤོག །དེ་བཞིན་
གཤེགས་པ་ཐམས་ཅད་ཀྱི་སྐུ་དང་གསུང་དང་ཐུགས་ཀྱི་གསང་བ་ཐམས་ཅད་
འདུས་པའི་རྒྱུད་ཀྱི་དོན་བླ་མའི་དྲིན་གྱིས་མ་ནོར་བར་རྟོགས་ནས་ཐུན་
བཞིའི་རྣལ་འབྱོར་ལ་བརྟེན་པ་དང་། མཆོག་དང་ཐུན་མོང་གི་དངོས་གྲུབ་
བསྒྲུབ་པ་ལ། མི་འགྱུར་བའི་བློ་བརྟན་པོ་ཅན་གྱི་སྒྲུབ་པ་པོའི་དབང་པོ་དང་།
སྒྲུབ་པ་པོ་དེ་གང་གིས་མཐོང་ཞིང་ཐོས་པ་དང་། དྲན་ཞིང་རེག་པ་དང་།
དད་ཅིང་ཕྱོགས་གཅིག་ཙམ་( ༡༡༠) འཛིན་པ་ཡན་ཆད་ལ་ཡང་རྡོ་རྗེ་འཆང་་་
དང་འདྲ་བར་བལྟས་ནས་ཕྱག་འཚལ་ལོ། །ཞེས་རྒྱུད་ཀྱི་རྒྱལ་པོ་ལས་གསུངས་
ད་བ་འདས་པའི་དགེ་འད
པའི་དཔལ་གསང་བ་འདུས་པའི་དགེ་འདུན་དཀོན་མཆོག །རྒྱུད་ཀྱི་རྒྱལ་པོའི་
ལུང་དང་རྟོགས་པའི་ཆོས་འཛིན་པ་ཐམས་ཅད་ལ་ལེགས་པའི་ཚོགས་ཇི་སྙེད་
ཅིག་མཆིས་པའི་བཀྲ་ཤིས་པའི་དམ་པ་དེས། སྐལ་བ་དང་ལྡན་པའི་གང་ཟག་
ཁྱེད་ཅག་འདིར་འཁོད་པ་ཐམས་ཅད་ལ། ཉིན་མཚན་ཐམས་ཅད་དུ་ཕུན་
སུམ་ཆོགས་པའི་དཔལ་ལ་རྟག་ཏུ་རོལ་པར་བྱེད་པའི་ཤིས་པས་ལྷག་པར་
སྐྱོང་བར་གྱུར་ཅིག །ཕྱོགས་བཅུའི་རབ་འབྱམས་ཞིང་ན་བཞུགས་པ་ཡི། །
དཔལ་ལྡན་འདུས་པའི་དགེ་འདུན་དཀོན་མཆོག་ནི། །རྒྱུད་ཀྱི་རྒྱལ་པོའི་ལུང་
རྟོགས་དམ་ཆོས་ཀྱི། །ཕྱོགས་གཅིག་ཡན་ཆད་འཛིན་པ་ཐམས་ཅད་ལ། །
ལེགས་ཚོགས་ཇི་སྙེད་མཆིས་པའི་བཀྲ་ཤིས་དེས། །ཁྱེད་ཀྱི་མི་མཐུན་རྒུད་པ་
ཀུན་ཟད་ཅིང་། །བདེ་ལེགས་ཡར་ངོའི་ཟླ་བཞིན་འཕེལ་གྱུར་ནས། །ཕུན་
ཚོགས་དཔལ་
ཚོགས་དཔལ་ལ་རོལ་པའི་བཀྲ་ཤིས་ཤོག །ཅེས་སོགས་ཀྱིས་ཤིས་པ་རྒྱས་པར་
བརྗོད་ལ། མེ་ཏོག་གི་ཆར་དབབ་བོ། །མདུན་བསྐྱེད་ཀྱི་རྟེན་ལྔ་རོལ་ཏུ་འབྲི་ན།
རང་ཉིད་སྐད་ཅིག་གིས་རྡོ་རྗེ་སེམས་དཔར་དྲན་པར་བྱས་ནས། ཧཱུཾཧཱུཾ་ལན་
བདུན་བཟླས་པའི་བ་བྱུང་དང་། མཆོད་ཡོན་སྐབས་འདིར་བསྒྲུབས་པ་བསྲེས་

87-

རྗེ་ཙོང་ཁ་པ་ཆེན་པོའི་གསུང་འབུམ།
ནས་མཎྜལ་ལ་བྱུགས་ཏེ། ཨོཾ་བཛྲ་རེ་ཁེ་ཧྲཱིཿཞེས་བརྗོད་ནས་རང་རང་གི་ས་
བོན་འབྲི་བའི་བར་བྱས་ལ། དེ་ནས་ནང་མཆོད་བྱིན་རླབས་ནས་བཟུང་སྟེ།
བདག་བསྐྱེད་མཆོད་བསྟོད་ཀྱི་བར་དང་། དེ་ནས་བིགྷནྟ་ཀྲྀཏ་ཀྱིས་དཀྱིལ་
འཁོར་ལ་བསང་( ༡༢ན)བ་སོགས་བྱའོ།། །།མདོ་སྔགས་ཀྱི་བསྟན་པ་རིན་པོ་ཆེ་
།ཆུ་བཞི་ཕྱི་ནང་ཉེར་སྤྱོད་
དར་ཞིང་རྒྱས་ལ་ཡུན་རིང་དུ་གནས་པར་གྱུར་ཅིག
དང་། །དེ་བཞིན་ཕྱི་ནང་འདོད་ཡོན་ལྔ། །ནང་མཆོད་བདག་དབུལ་ང་རྒྱལ་བཟུང་། །བསྐོར་
བཤགས་སེམས་བསྐྱེད་སྡོམ་པ་བཟུང་། །ཕྱག་འཚལ་བསྟོད་དང་བཟླས་པ་བརྟན། །གཏོར་མ་
གཏང་རག་སྨོན་ལམ་གདབ། །ཡིག་བརྒྱ་བཟོད་གསོལ་གསོལ་བ་གདབ། །ཆ་གཅིག་བདག་
བསྡུ་རང་བྱིན་བརླབ། །བརྟན་བྱེད་ཡི་གེ་བརྒྱ་པ་བརྗོད། །